Ernst Johannesen

Ernst Andreas Johannesen (født 4. februar 1870 i Bergen, død 11. juni 1957) var en norsk embetsmann.Fylkesmann Ernst Johannesen død, Aftenposten, morgenutgaven 12. juni 1956, s. 2. Han var fylkesmann i Bergen og Hordaland fra 1929 til 1933 og i Østfold fra 1933 til 1940.

Johannesen ble i 1892 cand. jur. Han ble året etter sorenskriverfullmektig og arbeidet fra 1896 i Justisdepartementet. I 1909 ble han dommer i byretten i Bergen, der han i 1921 ble byrettsjustitiarius.  Fra 1923 til 1929 var Johannesen ekstraordinær høyesterettsdommer. Fra 1929 til 1933 var Johannesen fylkesmann i Bergen og Hordaland.Fylkesmannen i Hordaland   , Fylkesmannen i Hordaland. Deretter var han fra 1933 fylkesmann i Østfold. Johannesen gikk av i 1940.

Johannesen var engasjert i Den norske Sjømannsmisjon og var medlem av organisasjonens hovedstyre fra 1916 til 1927, deretter styreformann fra 1927 til 1933. I 1934 ble han utnevnt til ridder av 1. klasse av St. Olavs Orden «for embedsfortjeneste og for fortjenester av Den norske Sjømannsmisjon».Den Kongelige norske Sankt Olavs orden 1847–1947, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 458.

 Referanser 

Kategori:Norske jurister
Kategori:Norske høyesterettsdommere
Kategori:Fylkesmenn i Hordaland
Kategori:Fylkesmenn i Østfold
Kategori:Riddere av 1. klasse av St. Olavs Orden
Kategori:Personer fra Bergen kommune
Kategori:Fødsler i 1870
Kategori:Dødsfall i 1957